“Sandra o ile a ya le nna go yo bona mosadi yo a bego a ithuta Beibele le yena. Nakong ya thuto yeo, mosadi yoo o ile a bolela gore: ‘Sandra, banenyana ba bararo ba moo ke šomago gona ba nyaka go ithuta Beibele, eupša ke ba boditše gore ba tla swanelwa ke go leta go fihlela sebaka se bulega. Ke a tseba gore o ka se be le sekgoba sa go ithuta le bona lenyaga.’ Ga se ka kgolwa seo ke bego ke se kwa. Batho bao ba bego ba nyaka go tseba Jehofa ba be ba swanetše go leta go fihlela sekgoba se bulega! Phuthegong yeo ke bego ke etšwa go yona kua gae, ke be ke thatafalelwa ke go hwetša le ge e le thuto e tee feela. Ka wona motsotso woo, gona ka moo lapeng la morutwana yoo wa Beibele, ke ile ka tlelwa ke kganyogo e matla ya go thuša batho ba motsaneng wa gabo. Gateetee ka morago ga moo, ke ile ka tloga motseng o mogolo woo ke bego ke dula go wona gomme ka hudugela toropong yeo Sandra a bego a bula madibogo go yona.”